Due blev, da han var 16 år gammel, sendt til [[København]] for at opdrages til den militære stand. To år efter blev han [[fændrik]] ved [[Den Kongelige Livgarde|Livgarden til Fods]] og fulgte [[1689]] denne afdeling til [[Irland]], hvor han deltog i [[Vilhelminske Irlandskrige|krigen]]. [[1691]] blev han [[sekondløjtnant]] og tog nu del i kampene i [[Flandern]], under hvilke han [[1692]] avancerede til [[premierløjtnant]] og [[1695]] til [[Kaptajn (militær)|kaptajn]] reformé, indtil han ved sin hjemkomst efter [[Freden i Rijswijk|freden]] blev udnævnt til kaptajn i Garden [[1698]]. Han gjorde derefter en rejse til [[Kongeriget Frankrig|Frankrig]], men da [[Den Store Nordiske Krig|krigsurolighederne]] begyndte i Danmark [[1700]], blev han kaldt hjem og året efter ansat som [[major]] ved det nyoprettede [[Grenaderkorpset|Grenaderkorps]]. [[1707]] blev han [[oberst]] og chef for Vestsjællandske nationale Regiment og [[1708]] chef for [[Dronningens Livregiment]] og deltog med dette i Hærens landgang i [[Skåne]]. I [[Slaget ved Helsingborg (1710)|slaget ved Helsingborg]] [[10. marts]] 1710 blev han hårdt såret af to stykkugler i højre arm og venstre ben og døde natten derpå i Helsingborg, efter at armen var blevet [[Amputation|amputeret]].
Historie